section_heading: Radnja
paragraph_text: Po svitanju, Tony i Bobby odlaze u potragu za Pauliejem i Chrisom, koji se nastavljaju probijati. Pauliejev improvozirani zavoj za nogu propadne u snijeg i on padne; frustrirani Paulie opuca u zrak. Tony i Bobby očuju pucnjeve i odlaze u tom smjeru, dozivajući Paulieja i Christophera. Ovi odvraćaju i ubrzo se nađu. Paulie i Christopher su zahvalni što su pronađeni te ulaze u Tonyjev Suburban, u kojem se nalaze hrana i piće, ali je Tony evidentno iziritiran Pauliejem jer ga je doveo u neugodnu situaciju s Gloriom, te izgubio auto —- u kojem se nalazio originalni cilj njihove misije: Silviovih 5.000 dolara. Tony mu kaže da preuzme odgovornost za svaku neugodnost izazvanu Valerijevim nestankom ili iznenadnim pojavljivanjem, te da donese konačnu odluku hoće li ili neće tražiti Valerija, jer Paulie ima status kapetana i trebao bi preuzeti odgovornost. Oni odlučuju odustati i vratiti se u sjeverni Jersey.